Spagetti bil-Kappar u ż-Żebbuġ (ricetta mehuda minn Fil-Kcina m'Anton: No.6) Għaġin imsajjar tajjeb hu prodott verament versatili, jissodisfa b'togħma tajba, nutrittiv, sempliċi biex tħejjih u, kuntrarju għal dak li jaħsbu ħafna, m'għandux ħafna kaloriji. Wieħed m'għandux jinsa li l-għaġin iħalli l-istonku kuntent għal sigħat sħaħ. 100g żebbuġ iswed bil-għadma weraq tal-ħabaq żejt taż-żebbuġa bżar mitħun frisk u melħ Qaxxar it-tadam, qattgħu f'biċċiet żgħar u poġġih ġo skutella żgħira. Naddaf iż-żebbuġ mill-għadma, qattgħu f'biċċiet żgħar u poġġih ġo skutella żgħira oħra. Qaxxar il-basal u t-tewm u qattagħhom f'biċċiet żgħar. Saħħan ftit żejt f'taġen u qalli l-basal u t-tewm sakemm jieħdu kulur dehbi. Ħawwad il-ħin kollu. Żid it-tadam, il-weraq tal-ħabaq, il-bżar u l-melħ u ħawwad kollox tajjeb. Żid ukoll il-kappar u ż-żebbuġ iswed imqatta' filwaqt li tibqa' tħawwad. Baxxi n-nar u kompli sajjar għal madwar kwarta. Għalli l-ispagetti sakemm it-taħlita tkun qed issir, saffih u żommu fis-sħana. Żid l-ispagetti u ħawwad tajjeb bla ma tkisser l-għaġin. Ferra' ftit żejt taż-żebbuġa fil-wiċċ qabel isservi. Servi mill-ewwel.